Xiaomi kompaniyasi o‘zining eng arzon — Xiaomi Notebook Youth Edition noutbukini taqdim etdi, deb xabar berdi Gizchina. Noutbuk narxi 670 dollarni tashkil etadi. Model FullHD displeyi diagonali 15,6 dyuym bo‘lib, Intel Core i5 protsessori bilan jihozlangan. Tezkor xotira hajmi 8 Gbga teng. Noutbukka shuningdek, GeForce MX110 videokartasi o‘rnatilgan. Bundan tashqari, Xiaomi Notebook Youth Edition bir gigabitli Ethernet, HDMI porti, bitta USB 2.0 va ikkita USB 3.0 tirqishiga ega. Xiaomi o‘tgan oyda o‘zining eng arzon flagman smartfoni Pocophone’ni namoyish etgandi, uning narxi 300 dollardan boshlanadi.